- Ոմանք կեղծ մտածողություն ունեն ազգայինի մասին: Ազգայինը ոգին է և միշտ պետք է լինի ժամանակակից ու համամարդկային: Պետք չէ հեծանիվ ստեղծել. պետք է քայլենք դարի հետ, բայց` ազգային ոգով: Ազգայինից ենք գնալու դեպի համամարդկայինը: Ի տարբերություն մշակույթի` գիտությունը համամարդկայինից է գալիս դեպի ազգայինը: Գրեթե ոչ մեկը չի շեշտում, որ Նյուտոնը անգլիացի ֆիզիկոս է, բայց բոլորը գիտեն, որ աշխարհն ունի Նյուտոն: Արվեստը ազգայինից է դառնում համամարդ կային: Եթե ճիշտ ես ընկալում ու ներկայացնում ազգայինը, աշխարհն ընկալում է դա ու սիրում: Աշխարհը տեսնում է, որ ասելիքդ սովորական կրկնություն չէ: Ես ամեն առավոտ ու երեկոյան Սոսի ընթերցմամբ Նարեկացի եմ լսում: Անկեղծ ասած` երբեմն ուզում եմ մի հատված առանձնացնել. չի´ անջատվում: Ամբողջը կփլվի: Ո՞˜նց է գրել մարդը 10-րդ դարում, սարերի մեջ կորած մի խցում…